নগাঁও জিলাৰ হয়বৰগাঁও আৰক্ষী চকীৰ অন্তৰ্গত শেনচোৱাৰ ৩৭ নং ৰাষ্ট্ৰীয় ঘাইপথৰ কাষৰ এটা পুখুৰীত আজি পুৱা এজন যুৱকৰ মৃতদেহ উদ্ধাৰ হোৱা ঘটনাই সমগ্ৰ শেনচোৱা অঞ্চলত তীব্ৰ চাঞ্চল্যৰ সৃষ্টি কৰিছে। মৃতদেহটোক নগাঁৱৰ মহমৰীয়া অঞ্চলৰ দিবাকৰ দাসৰ বুলি চিনাক্ত কৰা হৈছে।
প্ৰাপ্ত তথ্য মতে, টেণ্ট হাউচৰ কৰ্মচাৰী দিবাকৰ দাস নামৰ যুৱকজন যোৱা বৃহস্পতিবাৰৰ পৰা সন্ধানহীন হৈ আছিল। আজি তেওঁৰ মৃতদেহ পুখুৰীত উদ্ধাৰ হোৱা আৰু মূৰত আঘাতৰ চিন থকা দেখি যুৱকজনৰ পৰিয়ালৰ লোকে এয়া হত্যাকাণ্ড বুলি সন্দেহ প্ৰকাশ কৰিছে।
আনহাতে, যুৱকজনৰ মৃতদেহ উদ্ধাৰ হোৱা পুখুৰীটোৰ কাষতে থকা এখন ঘৰত আদ্যশ্ৰাদ্ধৰ উদ্দেশ্যে দিয়া পেণ্ডেলৰ কামত যুৱকজন কৰ্মৰত হৈ আছিল বুলি যুৱকজনৰ পৰিয়ালৰ লোকে জানিবলৈ দিছে। তাৰ পৰাই যুৱকজন নিখোজ হৈ আছিল। তেওঁ নিখোজ হোৱাৰ দিনাই অৰ্থাৎ বৃহস্পতিবাৰেই মানুহঘৰত শ্ৰাদ্ধ অনুষ্ঠিত হৈছিল।
আনহাতে, শ্ৰাদ্ধ সম্পন্ন হোৱা ঘৰখনৰ লোসকলৰ লগতে পেণ্ডেলৰ মালিকে উক্ত যুৱকজনে তেওঁলোকৰ পেণ্ডেলত কাম নাই কৰা বুলি সংবাদ মাধ্যমৰ আগত প্ৰকাশ কৰাত সমগ্ৰ বিষয়টো অধিক ৰহস্যজনক হৈ পৰিছে।
ইতিমধ্যে, আৰক্ষীয়ে ঘটনাস্থলীত উপস্থিত হৈ যুৱকজনৰ মৃতদেহ উদ্ধাৰ কৰি মৰণোত্তৰ পৰীক্ষাৰ বাবে নগাঁও ভোগেশ্বৰী ফুকননী অসামৰিক চিকিৎসালয়লৈ প্ৰেৰণ কৰিছে আৰু ঘটনাৰ তদন্ত অব্যাহত ৰাখিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
